elektrokjemiske analysemetoder
Store norske leksikon,Realfag,Kjemi,Analytisk kjemi,Elektrokjemiske analysemetoder
Elektrokjemiske analysemetoder er analysemetoder basert på måling av en elektrisk parameter (eller bruk av elektrolyse til felling i elektrogravimetri) for å få informasjon om stoffer i løsninger. Det finnes et stort antall metoder. De grupperes etter hvilken elektrisk parameter man måler (spenning, strøm og så videre).
Elektrokjemiske analysemetoder omfatter: amperometri coulometri elektrogravimetri konduktometri potensiometri voltammetri polarografi Metodene benyttes for kvantitative bestemmelser av grunnstoffer samt uorganiske og organiske forbindelser. For å oppnå den ønskede sammenhengen mellom målt elektrisk størrelse og mengde/konsentrasjon av analytten, benytter man det dertil egnede instrument (potensiometer og polarograf).Elektrokjemiske titrermetoder er analysemetoder basert på å måle en elektrisk størrelse som endrer seg raskt ved ekvivalenspunktet. Se titrering. Les mer i Store norske leksikon elektrokjemi kjemisk analyse